UNDP: Papunësia, varfëria dhe korrupsioni - problemet kryesore për qytetarët e Kosovës
Në një raport të Programit për Zhvillim të Kombeve të Bashkuara, thuhet se 76 për qind e qytetarëve të Kosovës mendojnë se kushtet socio-ekonomike janë problemet më të mëdha me të cilat përballet Kosova.
Një anketim i kryer nga Programi për Zhvillim i Kombeve të Bashkuara, nxjerr në pah se papunësia, varfëria dhe korrupsioni, vazhdojnë të jenë tri problemet më të mëdha për qytetarët e Kosovës. Këto të dhëna janë pjesë e anketimit me emrin Pulsi Publik i kryer nga ky program me 1 mijë e 300 qytetarë në të gjitha komunat e Kosovës. Udhëheqësi i projektit, Atdhe Hetemi, tha se mbi tre të katërtat e qytetarëve të Kosovës, mendojnë që problemet më të mëdha me të cilat aktualisht përballet vendi lidhen me kushtet socio-ekonomike. “”, tha ai. Raporti vë në pah një rënie të përgjithshme të kënaqëshmërisë së qytetarëve më punën e institucioneve dhe me drejtimin politik të Kosovës. “”, tha Hetemi. Anketa përmbledhë edhe opinionet e qytetarëve në lidhje me procesin e liberalizimit të vizave dhe sipas saj rreth 90 për qind e konsiderojnë këtë proces të rëndësishëm, në mënyrë që të shfrytëzojnë regjimin pa viza për vizita familjare, arsye turistike por edhe punësim. Shumica e qytetarëve e shohin qeverinë dhe Bashkimin Evropian si fajtorë për dështimin e deritashëm të përfshirjes së tyre ne regjimin e udhëtimit pa viza. Anketa është e 12-ta me radhë dhe mbledhë të dhëna mbi mendimet e qytetarëve për institucionet e Kosovës, me përqendrim në çështjet politike, ekonomike, të sigurisë, dhe ato zhvillimore. Anketa e publikuar të mërkurën përfshinë periudhën nga muaji prill deri në tetor të vitit që lamë pas.